Ilisimatusarfimmi siulersuisut ataatsimiinnerannik eqikkaaneq

Maajip 4- at, 2018 nal. 11:00-15:00 (Nunatsinni nal. malillugu)

Campus Ilimmarfik, videokkut ataatsimiittarfik

*Najuuttut: Minik Rosing (Bluejeansikkut), Karo Thomsen, Anne Marie Pahuus (Bluejeansikkut), Flemming Nielsen, Malan Marnersdóttir (Bluejeansikkut), Mariia Simonsen, Bolethe Olsen, Aka Bendtsen, Nivi Møller-Sørensen, Ross A. Virginia (via BlueJeans), Gitte Adler Reimer, Henriette Rosing, Johanne B. Tobiassen (imm. 6-imut), Bo Colbe (imm. 6-imut, konferencetelefonikkut) aamma Clement S. Sonne-Schmidt.*

|  |  |  |  |
| --- | --- | --- | --- |
| Imm. Nr. | Ullormut oqaluuserisassat | Bilagit | Eqikkaaneq |

# Aalajangersimasumik sammisassat

|  |  |  |  |
| --- | --- | --- | --- |
| 1 | Ullormut oqaluuserisassanik akuerinninneq |  | *Akuerineqarput.* |
| 2 | Attuumassuteqassusermik nalornissuteqarneq  naleqq. siulersuisut suleriaasissaat § 20 imm. 2 siulersuisunut ilaasortat pisussaaffigaat sapinngisamik siusinnerpaamik siulersuisunut paasissutissiinissartik attuumassuteqannginnertik pillugu taamatut pisoqassagaluarpat naleqq. suliassat suliarineqartarnerat pillugu inatsimmi aalajangersakkat. |  | *Attuumassuteqassusermik nalornissuteqartoqanngilaq.* |
| 3 | Marsip 21-anni 2018-imi kingullermik ataatsimiinnermik eqikkaanermik akuerinnillunilu atsiorneq |  | *- Nalunaarummi erseqqissarneqarpoq universiteti inuit pillugit paasissutissanik inatsit eqqarsaatigalugu iliuuseqartassasoq, studieadministrationsystemi kisiat eqqarsaatiginagu.*  *- Tusagassiornermut tunngatillugu qinnuteqartut amerlassusii ilinniartut tiguneqartut amerlassusiisut taaneqarput. Tamanna naqqinneqassaaq.*  *- Tamatuma kingorna nalunaarusiaq akuerineqassaaq.* |
| 4 | Siulittaasumit nalunaarutit |  | *- Suliniummik fondimit aningaasaliiffigineqartumik aallartitsisoqaqqammerpoq Kalaallit Nunaanni meeqqat atuarfinni IT-systeminut ineriartuutaasussamik. Kalaallit Nunaanni kommunit pisussaaffigaat suliniummi suleqataanissamut, taamaattumillu taakkua akornanni ataatsimoortumik attaveqatigiissitsisoqarpoq.*  *- Taamaalilluni suliniut tamanna Ilisimatusarfiup aamma Ilinniartitsinermik Ilisimatusarfiup kommuninut attaveqalernissaannut atorsinnaavoq.*  *- Naatsorsuutigineqarpoq suliniut pillugu paasissutissanik qanittukkut nassiussuisoqassasoq.* |
| 5 | Rektorimit nalunaarutit |  | *- Gittep nalunaarutit sammivai.*  *- Inatsisilermi immikkoortortamut pisortassarsisoqarpoq.*  *- Ilinniartitsinermik Ilisimatusarfiup ilinniarnertuunngorniarfiit suleqatigalugit ilinniartitsisunngorniarfimmut qinnuteqartut akuerisaanngitsut piginnaanngorsarniarpai. Tamatuminnga suliniuteqarnissamut inatsisitigut tunngavissarpoq aningaasassaqarlunilu.*  *- Ilinniartitsinermik Ilisimatusarfik aamma Peqqissaanermik Ilisimatusarfik Ilimmarfimmi naammassinersiortitsissapput. Matumani misissorneqassaaq KNR-ip naammassinersiornivut TV-kkut aallakaatittalerniarneraat. Per Arnfjord KNR-imut attaveqarsinnaavoq.*  *- Atuagaateqarfimmi ataatsimiititaliamiittut aasap ingerlanerani ilisimatuutut misissuinermi paasissutissanik toqqortuiviit kalaallinit misissuivigineqarsinnaanngornissaannik siunnersuusiussapput.*  *- Iserfigineqarsinnaanerat killilerneqassappat universitetip IP-adressia aqqutigalugu iserfigineqarsinnaanngortinneqarsinnaavoq.*  *- Atuagaateqarfimmi ataatsimiititaliamiittut siunnersuusioqatigisinnaavaat Kalaallit Nunaanni ilinniarfiit allat.*  *- Atorfinnik nittarsaassinissat eqqarsaatigalugit atorfinnik nittarsaassinermik taaneqarsinnaapput ilinniakkat sammineqarneruniassammata.*  *- Imaassinnaavoq napparsimmavitoqaq ilinniartut katerittarfissaattut atorsinnaanngikkipput. Namminersorlutik Oqartussanit inaarutaasumik akissutisinissarput utaqqivarput.*  *- Ilimmarfiup 3. sal-ianik ilinniakkanut nutaanut atuinissaq oqallisigineqarpoq.*  *- Siunnersuutigineqarpoq universitetip sulissutigissagaa aalajangersimasumik workshoppertitsisarnissaq seminareqartitsisarnissarlu immikkoortortani assigiinngitsuni ilisimasat nunani tamalaani nutaanerpaat pillugit, ilinniartut ilinniartitsisullu imminnut atassuteqarfiginissaat siunertaralugu immikkoortortallu assigiinngitsut allat suliaqarfii pillugit ilisimasaqarnerulerniassammata.*  *- Uparuarneqarpoq suliniutit taakkunatut ittut amerlanertigut iluatsittartut ilinniartut namminneq pilersaarusioqataagaangata.*  *- Tamanna tullissaanik ILI ILI-mik ataatsimeeqateqarnermi eqqartorneqarumaarpoq.*  *- Immikkut pingaartinneqassaaq ilinniartunik attaveqatigiillualersitsinissaq (alumne netværk).*  *- Gittep ilisimatusarfiit saaffigissavai alumne-netværkimik pilersitsinissamut piffissamik killiliussassamut tunngatillugu.*  *Neriunarpoq ukiap ingerlanerani pilersitsisoqarsinnaajumaartoq.* |
| 6 | Aningaasaqarneq – Perioderegnskab + Missingersuutit  Kukkunersiuisunit nalunaarusiaq atsiornerillu |  | *- Kukkunersiuisoq Bo Colbe 2017-imut nalunaarusiap pingaarnersartaanik saqqummiussivoq.*  *- Ataatsimut isigalugit atuinngitsoortoqarsimavoq 13,8 mio.-nik taakkunanngalu 7,5 mio.-t ukiup tullissaanut missingersuusiamut nuutsinneqarlutik. Atunngitsoorsimasat inaarutaasut tassaapput 6.334 t.kr.*  *- Tamanna pingaarnertut pissuteqarpoq ilinniartitsisunik pikkorissartitsinernik sivikitsunik, AD Masterinik atorfinnillu inuttassarsineqanngitsunik, pingaartumik pisortaqatigiinni.*  *- Kontot 2016-ip 2017-illu akornanni allannguuteqangaatsiarsimasut nassuiarneqarput.*  *- Erseqqissarneqarpoq ilisimatusarfinni tamani aningaasaqarnikkut pitsaanerusumik aqutsisoqarnissaata sulissutigineqarnissaa pisariaqartinneqartoq. Suliniut tamanna aallartinneqarpoq.*  *- Taamatuttaaq ilisimatusarfiup avataani suliniutinut aningaasaatigineqartunik aqutsilluartoqarnerussaaq. Neriuutigineqarpoq tamatuma sulissutiginera naammassineqassasoq aasamut. Erseqqissarneqarpoq suliniummik aqutsisoq aningaasatinut suliniutinut atugassanut ilisimatusarfiup avataaneersunut akisussaasuugaluartoq aningaasaqarnermik qitiusumik suliallit sapinngisamik ikiuutaallutillu siunnersuissapput. Ilisimatusarfiup avataani suliniutinut tunngatillugu aningaasaqarniarnerup eqqoqqissaartuunera tamanut iluaqutaassaaq.*  *- Suliniutit ilisimatusarfiup avataaniittunut aningaasartuuteqarnermi annaasaqatigisinnaasanut tunngatillugu erseqqissarneqarpoq piffissami sivikitsumi nassuiarneqarsinnaassagunanngitsoq. Pingaarnerutinneqartussarli tassaassaaq suliniutini ilisimatusarfiup avataaniittuni siunissami suliassat.*  *- Taamatuttaaq ineqarnermik akiligassat pigisallu allattorsimaffiat pingaarnerutinneqassapput.*  *- Siulersuisut isumaqatigiissutigaat nalunaarusiaq atsiorneqarsinnaasoq.*  *- Maili siulersuisunut ilaasortanut nassiussorneqarpoq NemID atorlugu digitaliusumik atsiorfissaat.* |

# Ataatsimiinnermik kingullermik malittarinninneq

|  |  |  |  |
| --- | --- | --- | --- |
|  |  |  |  |

# Oqallisigisassat

|  |  |  |  |
| --- | --- | --- | --- |
| 7 | Ilisimatusarfik Press |  | *Flemmingip saqqummiuppai universitetimi atuakkanik saqqummersitsivissamik pilersitsinissamik pilersaarutit.*  *- Siunnersuut amerlanernit soqutiginartinneqarpoq, pingaartumik kalaallisuunik saqqummersitsinissamut tunngasortai.*  *- Akornutaasinnaasulli eqqumaffigisassaapput.*  *- Aningaasatigut annaasaqaataaratariaannaavoq, atuakkanik saqqummersitsiviit taamatut pisoqarfiugajummata.*  *- Nammineq ilisimatoortavut saqqummersitsivipput aqqutigalugu saqqummersitsinissaminnut immaqa kajumissuseqassanngillat siammarterinerat annertussanngippat.*  *- Misissorneqarsinnaavoq nassiussuisinnaasoq alla isumaqatigiissuteqarfigineqarsinnaanersoq, immaqa universitetimi allami atuakkanik saqqummersitsivik.*  *- Saqqummersitsivimmut allamut print-ondemand-imik isumaqatigiissusiortoqarsinnaavoq.* |
| 8 | Eqqaasassat allat |  | *- Alliliinissamik pilersaarutit nalunaarsuivinnik nutarterisoqassaaq akit naatsorsuutigisat ilanngunneqarlutik.*  *- Eqqortumik suliarineqarnissaata pisariaqassusia naqissuserneqarpoq. Tassa imaappoq, allaffissornikkut suliassat aqutsisutiguussapput siulersuisunit oqallisigineqannginnerini.*  *- Nivip siulersuisunut naggammik ataatsimeeqataagami siulersuisunut ilaasortaanera pillugu qutsavigineqarpoq iluatsilluarnissaanillu kissaanneqarluni.* |

# Eqikkaanermik atsiorneq

|  |  |
| --- | --- |
| Siulittaasoq Minik Rosing |  |
| Siulittaasup tullia Karo Thomsen Fleischer | *Atsiorneq* |
| Aka Bendtsen | *Atsiorneq* |
| Anne Marie Pahuus | *Atsiorneq* |
| Bolethe Olsen | *Atsiorneq* |
| Flemming Nielsen | *Atsiorneq* |
| Malik Hegelund Olsen | *Atsiorneq* |
| Malan Marnersdóttir | *Atsiorneq* |
| Mariia Simonsen | *Atsiorneq* |
|  | *Atsiorneq* |
| Ross A. Virginia | *Atsiorneq* |
|  | *Atsiorneq* |